Aare Leikola

Aare Victor Leikola (29. huhtikuuta 1893 Artjärvi – 21. kesäkuuta 1973 Helsinki) oli suomalainen poliitikko. Leikola toimi Suomen Kansanpuolueen kansanedustajana vuosina 1951–1958 edustaen Uudenmaan läänin vaalipiiriä ja Vaasan läänin itäistä vaalipiiriä. Leikola nousi eduskuntaan kesken vaalikauden kuolleen Lassi Hiekkalan tilalle. Leikola toimi myös Helsingin kaupunginvaltuuston jäsenenä. Leikola kirjoitti ylioppilaaksi vuonna 1913 ja valmistui diplomi-insinööriksi vuonna 1921 ja valmistui Vöyrin koulusta vuonna 1918. Politiikan ulkopuolella Leikola toimi Teknillisen korkeakoulun assistenttina 1921–1924, perustamansa Metalliteos Oy:n teknillisenä johtajana 1922–1923 ja toimitusjohtajana 1923–1959, Physica Oy:n teknillisenä johtajana 1924–1943 ja toimitusjohtajana 1943–1959, opettajana Helsingin Teollisuuskoulussa 1925–1926 ja perustamansa Metava Oy:n toimitusjohtajana 1951–1959. Leikolan vanhemmat olivat kirkkoherra Albert Ferdinand Leidenius ja Matilda Lovisa Landén. Leikolan puoliso vuodesta 1918 oli Olga Aleksandra Valanto.

Lähteet 

	

Kansanedustajat
Suomen Kansanpuolueen poliitikot
Helsingin kaupunginvaltuutetut
Uudenmaan vaalipiiri
Vaasan läänin itäinen vaalipiiri
Suomalaiset insinöörit
Suomalaiset yrittäjät
Suomalaiset yritysjohtajat
Vuonna 1893 syntyneet
Vuonna 1973 kuolleet